Diari Oficial de la Generalitat Valenciana


Sumari del DOGV 2700, del 01-03-1996 (1996/837586)

RESOLUCIÓ de 25 de gener de 1996, del president de la Comissió Territorial d'Urbanisme d'Alacant, per la qual fa públic l'acord de la Comissió Territorial d'Urbanisme de 24 de maig de 1995, relatiu a la revisió de les Normes Subsidiàries de Planejament del municipi de Busot.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2700

Data del DOGV
:   01-03-1996

Secció del DOGV
:   ALTRES DISPOSICIONS

Número del document
:   1996/837586


Data del document
:   25-01-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 25 de gener de 1996, del president de la Comissió Territorial d'Urbanisme d'Alacant, per la qual fa públic l'acord de la Comissió Territorial d'Urbanisme de 24 de maig de 1995, relatiu a la revisió de les Normes Subsidiàries de Planejament del municipi de Busot.   
La Comissió Territorial d'Urbanisme, en la sessió del dia 24 de maig de 1995, va adoptar aquest acord:  
«Vist l'expedient de referència, i, segons aquests  
Antecedents de fet  
Primer  
L'Ajuntament, en la sessió plenària municipal de 12 d'agost de 1994, va acordar-ne l'aprovació provisional, després d'haver complit els tràmits d'aprovació inicial el 28 de gener de 1994, i d'exposició pública amb anuncis publicats en el Butlletí Oficial de la Província del 9 de febrer de 1994, en el Diari Oficial de la Generalitat Valenciana, del 8 de juliol de 1994, i en un dels diaris de més difusió provincial, el 5 de març de 1994. Síhi han presentat sis al·legacions, de les quals quatre van ser estimades.  
Segon  
Aquesta Comissió, en la sessió del dia 1 de desembre de 1994, va acordar suspendre l'aprovació definitiva de l'expedient de referència fins que síesmenaren determinades deficiències que es van comunicar a l'Ajuntament.  
Tercer  
El dia 4 de maig de 1995, l'Ajuntament trameté una nova documentació en esmena de les objeccions imposades en l'anterior acord de la comissió, aprovada en la sessió plenària municipal del 2 de maig de 1995.  
Quart  
La documentació està integrada per la memòria i estudis complementaris, plànols d'informació i d'ordenació i Normes Urbanístiques.  
Cinqué  
La finalitat del present expedient es planejar la revisió de les Normes Subsidiàries vigents per a obtenir sòls dotacionals per a pal·liar les mancances existents respecte d'això. Es proposa un augment del sòl urbà de 62,5ha i una reducció de sòl apte per a urbanitzar de 24,7ha, si bé el model territorial no sofreix grans variacions.  
Sisé  
Hi ha en l'expedient una declaració d'impacte ambiental de la Conselleria de Medi Ambient.  
Igualment, hi ha un informe dels serveis tècnics de Carreteres de la Conselleria d'Obres Públiques, Urbanisme i Transports.  
Consideracions técniques i jurídiques  
Primera  
La tramitació es considera correcta d'acord amb l'article 114, per remissió de l'article 128.1 del text refós de 1992, i els articles 125 i del 127 al 130 del Reglament de Planejament, per remissió del 151.2 del mateix text legal.  
Segona  
La documentació es considera completa, de conformitat amb l'article 80.2 del text refós de 1992 i el 97 del Reglament de Planejament.  
Tercera  
Les determinacions contingudes en el present expedient es consideren en l'nies generals correctes, atés que han estat esmenades les deficiències assenyalades en l'anterior acord de la Comissió.  
Respecte d'això, cal destacar:  
L'ampliació del sòl no urbanitzable d'especial protecció al nord-oest del terme i la regulació de les condicions de les zones corresponents al domini públic hidràulic.  
La justificació de la disponibilitat de recursos hídrics suficients per proveir la població total prevista en les normes (10.217 habitants per 250 litres per habitant i dia=2.554.250 l/dia=29,5 l/s < 110 l/s ó30 l/s Ajuntament + 80 l/s Aguas de Muchavistaó) a falta de la ratificació pel ple municipal.  
L'ampliació del sòl dotacional en les àrees de sòl urbà de segona residència, que passa d'un dèficit de 139.238m2 a un superàvit de 16.204m2, amb què síaconsegueixen uns nivells d'equipament semblants a l'establit en l'annex del Reglament de Planejament per als plans parcials.  
La justificació del compliment de la norma legal dels 5m2 de zona verda per habitant i la concreció de la resta dels sistemes generals d'equipament comunitari.  
Quarta  
El nou informe dels serveis tècnics de Carreteres de la Conselleria d'Obres Públiques, Urbanisme i Transports, és favorable, si bé síestableixen les següents condicions que han de ser assumides per part de l'Ajuntament:  
En el SAU d'ús residencial caldrà impedir l'accés directe des de la carretera, i només síhi podrà accedir des del sòl urbà contigu.  
En el SAU d'ús industrial es definirà un únic accés des de la carretera, a càrrec del pla parcial, que complisca les condicions adequades de seguretat vial per a un trànsit important de camions.  
Cinquena  
Si bé la declaració d'impacte ambiental de la Conselleria de Medi Ambient és acceptable només als efectes ambientals, aquest organisme indica que l'aprovació definitiva de les normes cal condicionar-la a realitzar aquestes modificacions:  
1. Les vies pecuàries, especificades en la memòria descriptiva i justificativa, síhauran d'incloure en la normativa urbanística, i caldrà considerar com a protegida l'amplària legal establida en el projecte de classificació de vies pecuàries del municipi. Així mateix, caldrà adequar el plànol B7 d'ordenació, anomenat «Classificació i usos del sòl», amb indicació de vies pecuàries, reflectint l'ampliació del sòl no urbanitzable protegit en el sector nord-oest del terme municipal.  
2. La normativa de protecció del domini públic hidràulic també síhaurà d'incloure en la normativa urbanística de les normes.  
3. També caldrà incloure en la normativa urbanística l'obligació d'elaborar, en el termini d'un any, un estudi detallat del risc d'inundació en els sectors de Foia dels ànecs-Bonalba i pla dels Pastors, en els termes establits en la declaració d'impacte ambiental.  
Sisena  
La Comissió Territorial d'Urbanisme és competent per a l'adopció del present acord, a l'empara de l'article 118.3.a del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 15.10 del Reglament dels òrgans Urbanístics de la Generalitat Valenciana, aprovat pel Decret 137/90, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i dels Procediment Administratiu Comú, i també la resta de disposicions legals aplicables, la Comissió Territorial d'Urbanisme acorda:  
Aprovar definitivament les Normes Subsidiàries del municipi de Busot, però supeditar l'aplicació de l'acord d'aprovació i, doncs, l'eficàcia seua, al fet que el ple municipal ratifique el certificat acreditatiu de la suficiència del subministrament d'aigua potable i que es complisquen les condicions imposades en l'informe dels Serveis Tècnics de Carreteres de la Conselleria d'Obres Públiques, Urbanisme i Transports i en la declaració d'impacte ambiental de la Conselleria de Medi Ambient.  
Vist l'Acord adoptat per la Comissió Territorial d'Urbanisme, en la sessió del 24 de maig de 1995, pel qual aprovà definitivament l'expedient de referència, però amb la supeditació de la publicació al compliment de certes condicions, i també la documentació presentada per l'Ajuntament, amb data de 5 de desembre de 1995, que compleix totalment l'acord de la comissió, resolc:  
Ordenar la publicació immediata de l'esmentat acord d'aprovació definitiva, per a l'entrada en vigor. Es recorda a l'Ajuntament la necessitat que publique íntegrament en el Butlletí Oficial de la Província d'Alacant les ordenances i normes urbanístiques, per a la seua vigència, conformement amb el que estableix l'article 124 del Text Refós de la Llei sobre Règim del Sòl i Ordenació Urbana, aprovat pel Reial Decret Legislatiu 1/1992, de 26 de juliol, l'article 70 de la Llei 7/1985, de 2 d'abril, reguladora de les Bases de Règim Local i l'article 59.4 de la Llei 6/1994, de 15 de novembre, reguladora de l'Activitat Urbanística. Així mateix, caldrà notificar el contingut de la resolució a tots els interessats que apareguen en l'expedient.  
Contra el present acord, que no exhaureix la via administrativa, es podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i el 23.1 del Reglament dels òrgans Urbanístics de la Generalitat Valenciana.»  
Alacant, 25 de gener de 1996.- El president de la Comissió Territorial d'Urbanisme: Fernando Modrego Caballero.